ગયા મહીને, હું એક યુગલને મળ્યો હતો કે જેઓને એક ઑટિસ્ટિક (ઑટિઝમ નામનાં રોગથી ગ્રસ્ત) બાળક હતું. તેઓ ફક્ત આશીર્વાદ મેળવવા માટે જ આવ્યા હતાં. ઑટિઝમ એ મારા હૃદયની ખુબ જ નજીક છે. ૨૦૧૨માં, મેં ઑટિઝમથી પીડાતા એક બાળકનાં જીવન ઉપર એક વિડીઓ બનાવ્યો હતો કે જે પૂર્ણિમા રામ કિરણ નામની એક ઉદાર વ્યક્તિની એક પારિતોષિક વિજેતા વાર્તા ઉપર આધારિત હતો. તમે તેને અહી જોઈ શકો છો. હું જોકે એવું તો નથી કહી શકતો કે હું ઑટિસ્ટિક બાળકનાં માતા-પિતા અને ભાઈ-ભાંડુંઓની ચુનોતીઓને સંપૂર્ણપણે સમજુ છું, કેમ કે મને આવી કોઈ વિશેષ જરૂરિયાત વાળા બાળકનો ઉછેર કરવાનો કોઈ સીધો અનુભવ નથી રહ્યો. પરંતુ સંન્યાસ પહેલાં, હું ઘણાં ઑટિસ્ટિક બાળકોના જીવનમાં સામેલ હતો. તેમાં દરેક દિવસ નવો દિવસ હોય છે. કોઈવાર, આપણે બધા જ એવો ભાર અનુભવતા હોઈએ છીએ કે જયારે કશું આપણે ન ઇચ્છતાં હોય છતાં પણ આપણે ત્યાં બંધબેસવું પડતું હોય છે. વારુ, ઑટિઝમની બીમારીનાં વિસ્તારમાં પોતે કેટલે છે તેનાં આધારે ઑટિસ્ટિક બાળકના રોજીન્દા જીવનમાં આ તો ફક્ત એક જ દબાણ છે